Komisjoni määrus (EÜ) nr 1876/2002,

21. oktoober 2002,

söödalisandi uue kasutusviisi ajutise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 1756/2002, [2] eriti selle artiklit 4,

ning arvestades järgmist:

(1) Direktiivi 70/524/EMÜ artikli 9e lõikega 1 nähakse ette, et uue söödalisandi söödas kasutamist või juba lubatud söödalisandi uut kasutusviisi võib ajutiselt lubada, kui nimetatud direktiivi artikli 3a punktide b–e tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel selle direktiivi artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks.

(2) Tootja esitas uued andmed, et laiendada luba käesoleva määruse lisas kirjeldatud ja direktiivi 70/524/EMÜ lisades numbri 24 all loetletud ensüümpreparaadi kasutamiseks uue loomakategooria puhul. Esitatud toimiku hindamine näitab, et seda laiendamist võib ajutiselt lubada.

(3) Toimiku hindamine näitab, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega.

(4) Söötade teaduskomitee on andnud soodsa hinnangu ensüümpreparaadi kahjutuse kohta, kui seda kasutatakse lisas kirjeldatud tingimustel.

(5) Käesoleva määrusega ettenähtud meetmed on kooskõlas toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Ensüümide rühma kuuluvaid käesoleva määruse lisas loetletud valmistisi võib lubada kasutada loomasöötades lisas ettenähtud tingimustel.

Artikkel 2

Käesolev määrus jõustub järgmisel päeval pärast Euroopa Ühenduste Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. oktoober 2002

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 265, 3.10.2002, lk 1.

[3] EÜT L 183, 29.6.1989, lk 1.

--------------------------------------------------

LISA

"Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum-sisaldus | Maksimumsisaldus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

24 | Endo-1,4-beeta-ksülanaas EC 3.2.1.8 Endo-1,3(4)-beeta-glükanaas EC 3.2.1.6 | Aspergillus niger'ist toodetud endo-1,4-beeta-ksülanaasi ja endo-1,3(4)-beeta-glükanaasi valmistis (CNCM 1-1517), millel on järgmised minimaalsed aktiivsused: 28000 QXU/g 140000 QGU/g | Munakanad | – | 560 QXU 2800 QGU | – – | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslik doos ühe kilogrammi täissööda kohta:560 QXU2800 QGU3.Kasutamiseks mitte-tärklise päritolu polüsahhariididerikkas (peamiselt arabiinoksülaanid ja beeta-glükaanid) segajõusöödas, nt sellises, mis sisaldab üle 20 % nisu ja/või otra. | 1.10.2006 |

--------------------------------------------------